rejauldu/bengali-wikipedia huggingface dataset:
নিড ফর স্পিড: মোস্ট ওয়ান্টেড  হলো ২০০৫ সালের একটি রেসিং ভিডিও গেম এবং নিড ফর স্পিড সিরিজের নবম গেম। ইএ কানাডা এবং ইএ ব্ল্যাক বক্স দ্বারা বিকাশিত এবং ইলেকট্রনিক আর্টস দ্বারা প্রকাশিত, এই গেমটি  প্লেস্টেশন 2, এক্সবক্স, গেমকিউব, নিন্টেন্ডো ডিএস, মাইক্রোসফ্ট উইন্ডোজ, গেম বয় অ্যাডভান্স এবং এক্সবক্স 360- এর জন্য নভেম্বর ২০০৫ সালে মুক্তি পায়। নিড ফর স্পিড: মোস্ট ওয়ান্টেড 5-1-0, প্লেস্টেশন পোর্টেবলের জন্য একটি অতিরিক্ত সংস্করণ একই বছরে প্রকাশিত হয়। গেমটি্তে রকপোর্ট নামক কাল্পনিক শহরে ইভেন্ট এবং রেসিং সার্কিটের মধ্যে স্ট্রিট রেসিং -ভিত্তিক গেমপ্লে করা যায়, যেখানে গেমের মূল গল্পে খেলোয়াড়রা একজন স্ট্রিট রেসারের ভূমিকায় অংশগ্রহণ করে এবং তাকে অবশ্যই শহরের অন্যতম ১৫ জন রেসার এর বিরুদ্ধে প্রতিদ্বন্দ্বিতা করতে হবে। এভাবে তারা  গ্রুপের মোস্ট ওয়ান্টেড রেসার হয়ে উঠবে, এই প্রক্রিয়ায় তাদের গাড়ি ছিনিয়ে নিয়েছে এবং শহরের পুলিশ বিভাগের সাথে তাদের দ্বন্দ্ব তৈরি করেছে এমন একটি গ্রুপের বিরুদ্ধে প্রতিশোধ নেওয়ার চেষ্টা করা হয় যারা ।  মোস্ট ওয়ান্টেড সিরিজের নেক ক্ষেত্রেই অনেক উল্লেখযোগ্য উন্নতি এবং সংযোজন এনেছে, এর প্রধান দৃষ্টি আকর্ষণ  হলো ইন ডেপথ পুলিশ পারস্যুট । গেমের কিছু সংস্করণ অনলাইন মাল্টিপ্লেয়ার গেমিংয়ের ফিচার সহ প্যাকেজ করা হয়েছিল। রিলিজ হওয়ার পর, গেমটি সমালোচকদের কাছ থেকে প্রশংসা পেয়েছে এবং একটি বিশাল বাণিজ্যিক সাফল্যে পরিণত হয়েছে, বিশ্বব্যাপী ১৬ মিলিয়ন কপি বিক্রি হয়েছে, ফলস্বরূপ সিরিজের সেরা বিক্রি হওয়া গেমে পরিণত হয়েছে। এর সাফল্য দেখে একটি সংগ্রাহক সংস্করণ বের করা হয়, ব্ল্যাক  এডিশন (কেবলমাত্র প্লেস্টেশন 2, এক্সবক্স এবং পিসি সংস্করণ) তৈরি  করা হয়, যাতে গেমের ভেতর কিছু অতিরিক্ত সামগ্রী ব্যবহার করা যায়  ২০০৬ সালে নিড ফর স্পিড: কার্বন  এর উত্তরসরি হিসেবে প্রকাশ পায়, যা মোস্ট ওয়ান্টেডের  একটি সিক্যুয়াল প্রদান করেছিল এবং একটি ভার্চুয়াল সংস্করণও বানানো হয়েছিল প্লেস্টেশন 3 এর জন্য  ২০১২  সালের মে মাসে। অক্টোবর ২০১২ এ  ক্রাইটেরিয়ন গেমস দ্বারা তৈরি গেমটির একটি রিবুট  প্রকাশিত হয়।   তথ্যসূত্র   বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:উইন্ডোজ গেম বিষয়শ্রেণী:বহুখেলোয়াড়ের অনলাইন গেম বিষয়শ্রেণী:২০০৫-এর ভিডিও গেম
বাম|থাম্ব|200x200পিক্সেল| গাদিয়াড়ায় সূর্যাস্ত গাদিয়াড়া ভারতের পশ্চিমবঙ্গের হাওড়া জেলার একটি গ্রাম। এটি রূপনারায়ণ ও হুগলী নদীর সঙ্গমস্থল।   বিস্তারিত  কলকাতা থেকে গাদিয়াড়া ১০০ কিলোমিটার দূরে অবস্থিত। গাদিয়াড়া স্থানীয় এবং পর্যটকদের জন্য একইভাবে একটি জনপ্রিয় পিকনিক এবং দিনের ভ্রমণের জন্য একটি স্থান। গাদিয়াড়ায় ফোর্ট মর্নিংটন নামে একটি পুরনো দুর্গ আছে, যেটি রবার্ট ক্লাইভ নির্মাণ করেন; ১৯৪২ সালে বন্যার সময় এটি ব্যাপকভাবে ক্ষতিগ্রস্ত হয়। গাদিয়াড়ায় একটি বাতিঘর রয়েছে। এটি হাওড়া জেলার শীর্ষ ১০ পিকনিক স্পটের মধ্যে একটি। এখানে রূপনারায়ণ ট্যুরিস্ট লজ নামে একটি সরকারি পর্যটক আশ্রয়কেন্দ্র রয়েছে। এর প্রাকৃতিক সৌন্দর্য সত্যিই প্রশংসার যোগ্য। এটি একটি শান্ত এবং শান্তিপূর্ণ জায়গা। এটি সবুজে পরিপূর্ণ এবং রিসোর্টগুলোতে দোলনা রয়েছে।   বহিঃসংযোগ     হাওড়ার গাদিয়াড়ায় পাখি শিকার    তথ্যসূত্র   বিষয়শ্রেণী:হাওড়া জেলার দর্শনীয় স্থান বিষয়শ্রেণী:হাওড়া জেলার গ্রাম বিষয়শ্রেণী:উইকিউপাত্তে স্থানাঙ্ক আছে
নারী মুক্তি আন্দোলন (এমএলএফ, ) হল একটি ফরাসি স্বায়ত্তশাসিত, একক-লিঙ্গের নারীবাদী আন্দোলন যা নারীর শারীরিক স্বায়ত্তশাসনের পক্ষে এবং পুরুষতান্ত্রিক সমাজকে চ্যালেঞ্জ করে। এটি ১৯৭০ সালে প্রতিষ্ঠিত হয়েছিল, মার্কিন নারী মুক্তি আন্দোলন এবং মে ১৯৬৮-এর ঘটনার পরিপ্রেক্ষিতে।  আন্দোলনটি জঙ্গিবাদের ঐতিহ্যগত রূপকে চ্যালেঞ্জ করে: এটি সাধারণ সমাবেশ, ছোট বিকেন্দ্রীভূত গোষ্ঠীর মাধ্যমে কাজ করে এবং এতে সংসদীয়-অতিরিক্ত ক্রিয়াকলাপ যেমন অনুষ্ঠান সংগঠন, আবেদন করা এবং স্বাক্ষর করা, জনসভার আয়োজন ইত্যাদিও রয়েছে।   ইতিহাস  ২৬ আগস্ট, ১৯৭০-এ, এক ডজন বেনামী কর্মী অজানা সৈনিকের স্ত্রীর প্রশংসায় আর্ক ডি ট্রায়মফের পাদদেশে পুষ্পস্তবক অর্পণ করেছিল। ক্যাথি বার্নহাইম, ক্রিস্টিন ডেলফি, মনিক উইটিগ, ক্রিশ্চিয়ান রোচেফোর্ট এবং নমাস্কার শক্তিনি সহ নয়জন মহিলার নেতৃত্বে এই কর্মকাণ্ড পরিচালিত হয়েছিল। তাদের ব্যানারে এই বাক্যাংশটি প্রদর্শন করা হয়েছিল: "অচেনা সৈনিকের চেয়েও অজানা রয়েছে: তার স্ত্রী"    তাদেরকে পুলিশ তাৎক্ষণিকভাবে গ্রেপ্তার করেছিল, কিন্তু পরের দিন প্রেস ঘোষণা করে "এমএলএফের জন্ম"।  এর উৎপত্তিস্থলে, এমএলএফ কোন আন্দোলন বা রাজনৈতিক দল ছিল না: কোনো নেতা ছিল না। আন্দোলনটি যৌথ এবং ছোট দলের সমন্বয়ে সংগঠিত হয়েছিল। নারীবাদী জঙ্গিরা "প্রাইভেট ইজ পলিটিক্যাল" এই নীতির ভিত্তিতে সব ফ্রন্টে লড়াই করতে চায়। তারা পুরুষতান্ত্রিক নির্দেশ দ্বারা আরোপিত সৌন্দর্যের আদর্শকে প্রত্যাখ্যান করে, নার্সারির দাবি করে, তাদের অংশীদারদের ঘরোয়া কাজগুলি ভাগ করে নিতে বলে। যৌন বিপ্লবের মাধ্যমে: তারা ধর্ষণ, অজাচার এবং যৌন নিপীড়নের নিন্দা করে এবং গর্ভপাতের জন্য লড়াই করে।  আন্দোলনের প্রথম পদক্ষেপগুলির মধ্যে ছিল প্লেসিস-রবিনসনের গর্ভবতী কিশোরীদের বিদ্রোহকে সমর্থন করা, যাদের বয়স ছিল ১৩ থেকে ১৭ বছরের মধ্যে। ১৯৭১ সালের শেষের দিকে, বাসিন্দারা, এমএলএফ-এর সাহায্যে, তাদের উপর চাপানো ভাগ্য প্রত্যাখ্যান করার জন্য অনশন শুরু করে: তাদের স্কুল থেকে বাদ দেওয়া হয়, তাদের নিজস্ব পরিবার দ্বারা প্রান্তিক, দুর্ব্যবহারের স্বীকার হয়। বিপরীতে এমএলএফ তাদের সতর্ক করে, সাংবাদিক ও লেখিকা সিমোন ডি বোভোয়ার সাথে তাদের সাথে দেখা করতে যান।   অর্থনৈতিক ও রাজনৈতিক অগ্রগতি  বিংশ শতাব্দীর দ্বিতীয়ার্ধে নারীমুক্তি আন্দোলনের নারীরা সমাজ ও মূল্যবোধকে গভীরভাবে পরিবর্তন করতে সক্ষম হয়। তারা নারীর অধিকারের ধারণায় উল্লেখযোগ্য পরিবর্তনকে উৎসাহিত করে, বিশেষ করে জন্মনিয়ন্ত্রণ, পেশাগত ও পিতামাতার সমতা এবং সমতা সংক্রান্ত আইনের সংস্কার সাধন করে। Le siècle des féminismes, Éliane Gubin (dir.), préface de Michelle Perrot, éditions de l'Atelier, 2004, 464 pages.Sylvie Chaperon, « La radicalisation des mouvements féminins Français de 1960 à 1970 », Vingtième Siècle : Revue d'histoiree, Persée, vol. 48, no 1, 1995, p. 61-74 (DOI 10.2307/3770213)Génération MLF 1968-2008, éditions des femmes, 616 pages   তথ্যসূত্র   বিষয়শ্রেণী:ফ্রান্সের নারীবাদী সংগঠন বিষয়শ্রেণী:১৯৭০-এ ফ্রান্সে প্রতিষ্ঠিত
নাইমা কানওয়াল () একজন পাকিস্তানি রাজনীতিবিদ যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  ২০২৪ সালের পাকিস্তানের সাধারণ নির্বাচনে তিনি পাকিস্তান পিপলস পার্টি (পিপিপি)-এর প্রার্থী হিসেবে মহিলাদের জন্য সংরক্ষিত কোটার মাধ্যমে জাতীয় পরিষদের আসন লাভ করেন।  তবে ১৩ মে ২০২৪ তারিখে পাকিস্তানের নির্বাচন কমিশন (ইসিপি) তার জাতীয় পরিষদের সদস্যপদ স্থগিত করে। পাকিস্তানের সুপ্রিম কোর্ট পেশোয়ার হাইকোর্টের সেই রায় স্থগিত করে, যেখানে পিটিআই-সুন্নি ইত্তেহাদ কাউন্সিল জোটকে সংরক্ষিত আসন বরাদ্দ দেওয়া অস্বীকার করা হয়েছিল। এর পরিপ্রেক্ষিতেই তার সদস্যপদ স্থগিত করা হয়।   তথ্যসূত্র   বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি
রফিকুল ইসলাম বাকুল (- ১০ নভেম্বর ২০০০) বাংলাদেশী রাজনীতিবিদ। মুক্তিযুদ্ধে বৃহত্তর পাবনা জেলার মুজিব বাহিনী ও মুক্তিবাহিনীর প্রধান। তিনি পাবনা-৫ (পাবনা সদর উপজেলা) আসন থেকে আওয়ামী লীগ থেকে একবার (১৯৮৬ সালে) এবং বিএনপির হয়ে দুইবার (ফেব্রুয়ারি ১৯৯৬ ও জুন ১৯৯৬) সংসদ সদস্য নির্বাচিত হন।   প্রাথমিক জীবন  রফিকুল ইসলাম বকুল  সালে পাবনা জেলায় জন্মগ্রহণ করেন। তার ভাই আব্দুর রাজ্জাক মুকুল মুক্তিযুদ্ধের সংগঠক ও তৎকালীন পাবনা-৭ আসনের সংসদ সদস্য ছিলেন।   রাজনৈতিক ও কর্মজীবন  রফিকুল ইসলাম বকুল  দীর্ঘদিন পাবনা জেলা আওয়ামী লীগের সাধারণ সম্পাদক এবং মৃত্যুর আগ পর্যন্ত পাবনা জেলা বিএনপির সভাপতি ছিলেন। তিনি পাবনা-৫ (পাবনা সদর উপজেলা) আসন থেকে আওয়ামী লীগ থেকে একবার (১৯৮৬ সালে)  এবং বিএনপির হয়ে দুইবার (ফেব্রুয়ারি ১৯৯৬ ও জুন ১৯৯৬) সংসদ সদস্য নির্বাচিত হন।   মুক্তিযুদ্ধ  রফিকুল ইসলাম বকুল পাবনায় বাংলাদেশের প্রথম পতাকা উত্তোলনকারী ও মুক্তিযুদ্ধকালীন সময়ে বৃহত্তর পাবনা জেলার মুজিব বাহিনী ও মুক্তিবাহিনীর প্রধান। তিনি ১৯৭১ সালের ২৩ মার্চ পাবনা টাউন হল ময়দানে পাবনায় সর্বপ্রথম বাংলাদেশের পতাকা উত্তোলন করেন।   মৃত্যু  রফিকুল ইসলাম বকুল ১০ নভেম্বর ২০০০ সালে সিরাজগঞ্জের কোনাবাড়ীতে সড়ক দুর্ঘটনায় মৃত্যুবরণ করেন। তার স্মরণে পাবনায় তার নামে ‘স্বাধীনতা চত্বর’ স্থাপন করা হয়।   তথ্যসূত্র   বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পাবনা জেলার রাজনীতিবিদ বিষয়শ্রেণী:২০০০-এ মৃত্যু বিষয়শ্রেণী:১৯৫০-এর দশকে জন্ম বিষয়শ্রেণী:তৃতীয় জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:জন্মের বছর অনুপস্থিত বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাবনা জেলার ব্যক্তি
মার্টিন হেনরি ফ্ল্যানারি (২ মার্চ ১৯১৮ - ১৬ অক্টোবর ২০০৬) ছিলেন একজন ব্রিটিশ রাজনীতিবিদ। মূলত একজন কমিউনিস্ট হিসেবে তিনিলেবার পার্টিতে যোগদানের পর তিনি স্পষ্টতই বামপন্থী দৃষ্টিভঙ্গি ধরে রেখেছিলেন। তিনি ১৯৭৪ সালের ফেব্রুয়ারি থেকে ১৯৯২ সাল পর্যন্ত ১৮ বছর ধরে শেফিল্ড হিলসবারোর সংসদ সদস্য ছিলেন।   রাজনীতি  ১৯৭৪ সালের ফেব্রুয়ারির সাধারণ নির্বাচনে তিনি শেফিল্ড হিলসবোরোর সংসদ সদস্য নির্বাচিত হন। ১৯৮৩ এবং ১৯৮৭ সালের সাধারণ নির্বাচনে তিনি তার অবস্থানের প্রতি লিবারেল পার্টির শক্তিশালী চ্যালেঞ্জ মোকাবেলা করেছিলেন, আগের নির্বাচনে ১,৫৪৬ ভোট (২.৮%) পেয়ে জয়ী হয়েছিলেন। ১৯৮৫ সালে তার আসনের জন্য তার সহকর্মী লেবার বামপন্থী ক্লাইভ বেটসও তাকে প্রতিদ্বন্দ্বিতা করেছিলেন।[ তথ্যসূত্র প্রয়োজন ]   তথ্যসূত্র    ১৯৮৭ সালের হাউস অফ কমন্সে টাইমস গাইড  প্রাক্তন এমপি মার্টিন ফ্ল্যানারি ৮৮ বছর বয়সে মারা গেছেন বিবিসি নিউজ  মৃত্যুসংবাদ, দ্য ডেইলি টেলিগ্রাফ, ১৮ অক্টোবর ২০০৬  মৃত্যুসংবাদ, দ্য ইন্ডিপেন্ডেন্ট, ১৮ অক্টোবর ২০০৬    মৃত্যুসংবাদ, দ্য টাইমস, ১৯ অক্টোবর ২০০৬   বহিঃসংযোগ      বিষয়শ্রেণী:শেফিল্ড হ্যালাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংরেজ সাম্যবাদী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:২০০৬-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শেফিল্ডের রাজনীতিবিদ বিষয়শ্রেণী:শেফিল্ডের সামরিক ব্যক্তি
নিবেদিতা সেতু হল কলকাতা শহরের কাছে অবস্থিত একটি কেবল-স্টেয়ড সেতু। এটির আগেকার নাম ছিল দ্বিতীয় বিবেকানন্দ সেতু। সেতুটি বিবেকানন্দ সেতুর সমান্তরালে এবং ৫০ মিটার ভাটিতে অবস্থিত। সেতুটির নামকরণ করা হয়েছে স্বামী বিবেকানন্দের শিষ্যা ও সমাজকর্মী ভগিনী নিবেদিতার নাম অনুসারে। জাতীয় সড়ক ২ ও নেতাজি সুভাষচন্দ্র বসু আন্তর্জাতিক বিমানবন্দরের মধ্যে সংযোগরক্ষাকারী বেলঘড়িয়া এক্সপ্রেসওয়ে এই সেতুর উপর দিয়ে গিয়েছে। এই সেতুটি জাতীয় সড়ক ২-এর সঙ্গে কলকাতা শহরেরও যোগাযোগ রক্ষা করছে। এই সেতুর উপর দিয়ে দৈনিক গড়ে ৪৮,০০০ গাড়ি যাতায়াত করে।   প্রযুক্তি  thumb|বাঁয়ে নিবেদিতা সেতু ও ডাইনে বিবেকানন্দ সেতু বিবেকানন্দ সেতু চালু হয়েছিল ১৯৩২ সালে। পুরনো হয়ে যাওয়ার দরুন এই সেতুতে ভারি যানবাহন চলাচলে অসুবিধা হচ্ছিল। তাই একটি দ্বিতীয় সেতুর প্রয়োজন অনুভূত হয়।  বিবেকানন্দ সেতু একটি ঐতিহাসিক সেতু। তাই এই সেতুটিকে যাতে দেখা যায় এমনভাবে নতুন সেতুটি তৈরি করতে হয়েছে। তাছাড়া সেতু নির্মাণের সময় আরও একটি জিনিস মনে রাখতে হয়েছে, ঐতিহাসিক গুরুত্বপূর্ণ দক্ষিণেশ্বর কালীবাড়িকে যেন সেতুটির চেয়ে ছোটো না দেখায়। আবার সেতুটি যাতে পঞ্চাশ বছর ভারি যানবাহন চলার যোগ্য থাকে, সেদিকেও নজর দিতে হয়েছে।  সেতুটি নদীতলের সমান্তরালে অবস্থিত ডিপ-ওয়েল ফাউন্ডেশনের উপর দাঁড়িয়ে রয়েছে। এতে ছয়টি লেন আছে, যাতে দ্রুতগামী যানবাহন চলাচল করতে পারে। ২৫৪টি প্রি-স্ট্রেসড কনক্রিট গার্ডার এই ক্যারেজওয়েটিকে ধারণ করে আছে। ১৪ মিটার উঁচু পাইলন থেকে কেবল নেমেও সেতুটিকে অতিরিক্ত ধারণক্ষমতা দিয়েছে।  নিবেদিতা সেতুই ভারতের প্রথম সেতু যেটি একটি সিঙ্গল প্রোফাইল কেবল-স্টেয়ড সেতু। নকশা অনুযায়ী, সেতুর স্তম্ভগুলির উচ্চতা দক্ষিণেশ্বর মন্দিরের তুলনায় কম রাখা হয়েছে।   নির্মাণ  এই সেতুটি তৈরি করতে ৬৫০ কোটি টাকা খরচ হয়েছে। সেতুর নির্মাণকাজ শুরু হয় ২০০৪ সালের এপ্রিল মাসে। নির্মাণের দায়িত্বে ছিল লারসেন অ্যান্ড টার্বো কোম্পানি। ২০০৭ সালের জুলাই মাসে সেতুটি যান চলাচলের জন্য খুলে দেওয়া হয়।  সেতুটি দেশের প্রথম মাল্টি-স্প্যান, সিঙ্গল-স্প্যান কেবল-সাপোর্টেড এক্সট্রা-ডোজড সেতু। ছোটো পাইলন ও ১১০ মিটারের সাতটি অবিচ্ছেদ্য স্প্যান সহ সেতুর দৈর্ঘ্য ৮৮০ মিটার বা ২,৮৮৭ ফুট। এটি ২৯ মিটার চওড়া ও ছয় লেন যানবাহন বহনে সক্ষম।   পুরস্কার  মার্কিন যুক্তরাষ্ট্রের আমেরিকান সেগমেন্টাল ব্রিজ ইনস্টিটিউটের একটি পুরস্কার পেয়েছে নিবেদিতা সেতু।   টোল  ২০১১ সালের হিসেব অনুযায়ী, নিবেদিতা সেতুতে টোল বাবদ হালকা যাত্রীবাহী গাড়িগুলিকে ৩৩ টাকা, বাসকে ৬৫টাকা এবং ট্রাক ও মাল্টি-অ্যাক্সেল যানবাহনগুলিকে ৯৯ টাকা থেকে ১৮৩ টাকা দিতে হয়।   পাদটীকা    বহিঃসংযোগ   বিষয়শ্রেণী:বালি, হাওড়া জেলা বিষয়শ্রেণী:উত্তর চব্বিশ পরগনা জেলার ভবন ও স্থাপনা বিষয়শ্রেণী:ভগিনী নিবেদিতা বিষয়শ্রেণী:পশ্চিমবঙ্গের সেতু বিষয়শ্রেণী:হাওড়া জেলার ভবন ও স্থাপনা বিষয়শ্রেণী:২০০৭-এ পশ্চিমবঙ্গে প্রতিষ্ঠিত বিষয়শ্রেণী:ভারতের টোল সেতু বিষয়শ্রেণী:২০০৭-এ সম্পন্ন সেতু বিষয়শ্রেণী:কলকাতার সেতু বিষয়শ্রেণী:গঙ্গা অতিক্রমকারী সেতু বিষয়শ্রেণী:হাওড়ার পরিবহন
এ. এন. এম. ইউসুফ (১৯১৮-২০০৯) বাংলাদেশ মুসলিম লীগের রাজনীতিবিদ, আইনজীবী ও মৌলভীবাজার-২ আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনের সংসদ সদস্য।   জন্ম ও প্রাথমিক জীবন  এ. এন. এম. ইউসুফ ১৯১৮ সালে মৌলভীবাজারের কুলাউড়ার দাউদপুর গ্রামে গ্রামে। তিনি সিলেট গভর্ণমেন্ট হাই স্কুলে লেখাপড়া করেন। পাকিস্তান উত্তর প্রবেশিকা পরীক্ষা উত্তীর্ণ হয়ে মোক্তারশীপ পাশ করে ঢাকায় আইন ব্যবসা শুরু করেন। এর পর ঢাকা বিশ্ববিদ্যালয়ের অধীনে কৃতিত্বের সাথে বিএ,এলএলবি ও এমএ পাশ করেন।   রাজনৈতিক ও কর্মজীবন  ইউসুফ ১৯৪৭ সালের সিলেট রেফারেন্ডাম (গণভোট) আন্দোলনে মুসলিম লীগ ‘ভলানটিয়ার' কোরের আঞ্চলিক অধিনায়কের নেতৃত্ব দেন। ১৪ ফেব্রুয়ারি ১৯৭১ সালে তদানীন্তন পূর্ব পাকিস্তান প্রাদেশিক (কনভেনশন) মুসলিম লীগের সাধারণ সম্পাদক নির্বাচিত হন। স্বাধীনতার পর বাংলাদেশ মুসলিম লীগের সহ-সভাপতি নির্বাচিত হন। ৭২-৭৪ সাল পর্যন্ত রাজনৈতিক কারণে কারাবরণ করেন।  ১৯৬৪ সালের সাম্প্রদায়িক দাংগার সময় নিউ টাউন শান্তি কমিটির আহ্বায়ক ছিলেন।  ১৯৬৮-১৯৭১ সাল পর্যন্ত তিনি ঢাকা ন্যাশনাল মেডিকেল ইনষ্টিটিউট হাসপাতালের সম্পাদক, ১৯৭৯-৮১ সাল পর্যন্ত উক্ত হাসপাতালের গভর্ণিং বডির সহসভাপতি হিসেবে দায়িত্ব পালন করেন। তিনি ঢাকাস্থ কুলাউড়া সমিতির প্রতিষ্ঠাতা আহ্বায়ক, ছিলেন।  ১৯৬২, ৬৫, ৭৯ এবং ৮৬ এর পার্লামেন্ট নির্বাচনে কুলাউড়া থেকে তিনি অংশ গ্রহণ করেন। তিনি মৌলভীবাজার-২ আসন থেকে বাংলাদেশ মুসলিম লীগের প্রার্থী হিসেবে ১৯৮৬ সালের তৃতীয় জাতীয় সংসদ নির্বাচনের সংসদ সদস্য।   মৃত্যু  এ. এন. এম. ইউসুফ ২২ অক্টোবর ২০০৯ সালে ঢাকার মগবাজারের রাশমনো ক্লিনিকে মৃত্যুবরণ করেন।   আরও দেখুন    তৃতীয় জাতীয় সংসদ সদস্যদের তালিকা   তথ্যসূত্র    বহিঃসংযোগ    তৃতীয় জাতীয় সংসদ সদস্যদের তালিকা (১৯৮৬)-জাতীয় সংসদ  বিষয়শ্রেণী:১৯১৮-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ মুসলিম লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য
নেপাল-নরওয়ে সম্পর্ক হলো নেপাল এবং নরওয়ের মধ্যে দ্বিপাক্ষিক সম্পর্ককে বোঝায়। ১৯৭৩ সালের ২৬ জানুয়ারী নেপালের সঙ্গে নরওয়ের কূটনৈতিক সম্পর্ক স্থাপিত হয়। ২০০০ সালে নরওয়ে নেপালের কাঠমান্ডুতে একটি দূতাবাস স্থাপন করে।  কোপেনহেগেনে নেপালের একজন অনাবাসিক রাষ্ট্রদূত আছেন।   দ্বিপাক্ষিক সফর  ২০০৮ সালে নরওয়ের প্রধানমন্ত্রী জেন্স স্টলটেনবার্গ এবং সেদেশের পরিবেশ ও আন্তর্জাতিক উন্নয়ন মন্ত্রী এরিক সোলহেইম নেপাল সফর করেছিলেন।  অন্যদিকে ২০০৯ সালে নেপালের প্রধানমন্ত্রী পুষ্পকমল দাহাল প্রচণ্ড নরওয়ে সফর করেন।    নরওয়েজীয় সাহায্য  ২০১৭ সালে নেপালে নরওয়ের সাহায্য ছিল প্রায় ৩২ মিলিয়ন মার্কিন ডলার। শিক্ষা, সুশাসন এবং জ্বালানি ক্ষেত্রে নেপালকে এই নরওয়েজীয় সাহায্য দেওয়া হয়।    দূতাবাসে বোমা হামলা  ২০০৮ সালের মে মাসে কাঠমান্ডুতে নরওয়েজীয় দূতাবাসের বাইরে একটি ছোট বোমা বিস্ফোরণ হয়। এই বিস্ফোরণে কেউ হতাহত হয়নি এবং এই বিস্ফোরণের দায় কেউ স্বীকারও করেনি। এই ঘটনার পর নরওয়ের পররাষ্ট্র মন্ত্রণালয়ের একজন মুখপাত্র বলেছেন যে নেপালে শান্তি প্রক্রিয়ার প্রতি নরওয়ের সমর্থন রয়েছে।    আরও দেখুন    নেপালের বৈদেশিক সম্পর্ক  নরওয়ের বৈদেশিক সম্পর্ক   তথ্যসূত্র    বহিঃসংযোগ   নেপালে নরওয়েজিয়ান দূতাবাস   বিষয়শ্রেণী:নেপালের দ্বিপাক্ষিক সম্পর্ক বিষয়শ্রেণী:নরওয়ের দ্বিপাক্ষিক সম্পর্ক
লরেন গটলিয়েব (ইংরেজি:Lauren Gottlieb) একজন আমেরিকান অভিনেত্রী এবং নৃত্যশিল্পী যিনি অ্যারিজোনা থেকে এসেছেন। তিনি যুক্তরাষ্ট্রের নৃত্যপ্রতিযোগিতা সো ইউ কেন থিঙ্ক ইউ ক্যান ডান্স এ অংশগ্রহণ করেন।  এরপর তিনি ভারতীয় নৃত্যপ্রতিযোগিতা ঝলক দিখলাজা তে আরেক নৃত্যশিল্পী পুনিত পাথক এর সাথে অংশগ্রহণ করেন আবং প্রথম রানার্স আপ হন। ২০১৩ সালে তিনি ভারতীয় চলচ্চিত্র "'এবিসিডি ২:অ্যানিবডি ক্যান ডান্স"' এ অভিনয় করেন।   নৃত্যে অগ্রগতি লরেন কোরিওগ্রাফার টাইচে ডিয়ারিও কে সো ইউ থিঙ্ক ইউ ক্যান ডান্স এর দ্বিতীয় পর্বে সহযোগিতা করেন এবং তৃতীয় পর্বে নিজে অংশ নেন। . ২০০৫ সালে তিনি ঐ নৃত্য প্রতিযোগিতার সেরা ৬ এ পৌছান কিন্তু প্রতিযোগিতাটি আর জিততে পারেন নি। এরপর তিনি পরের পর্বগুলোতে যথাক্রমে টাইচে ডিয়ারিও, তাবিথা এবং নেপোলিয়ান ডি'আমো, এবং মিয়া মাইকেল কে সহযোগিতা করেন।  পর্বগুলোতে কাজ করা ছাড়াও লরেন ঐ সময় বহু নামকরা শিল্পী যেমন রিয়ান্না, মারিয়া কোরি, ব্রিটনি স্পিয়ার্স, শাকিরা, সান কিংস্টোন, ক্যারি আন্ডারউড, উইলো স্মিথ, এবং এনরিক ইগ্লেসিয়াস এর সাথে কাজ করেন।এমনকি তিনি টম ক্রুজ, কেটি হোমস, এবং টবি ম্যাগয়ার এর সাথে কাজ করেন। টেলিভিশন সো গ্লী তে তিনি নর্তকী হিসেবেও কাজ করেন।  লরেন ভারতীয় টিভি সো ঝলক দিখালাজা এর বহু পর্বে উপস্তিত হয়েছেন এবং ষষ্ঠ পর্বে কোরিগ্রাফার. পুনিত পাথক এর সাথে অংশগ্রহণ করে রানার আপ হোন। এরপর তিনি পরের পর্বে উক্ত অনুষ্ঠানটির বিচারকের ভূমিকায় অবতীর্ণ হোন। তাছাড়া তিনি সপ্তম পর্বে সালমান ইউসুফ খান এর সঙ্গে "চ্যালেঞ্জ স্যাটার" এর রুপে অংশগ্রহণ করেন।  In 2014, she participated in Jhalak Dikhla Jaa (Season 7) with Salman Yusuff Khan as a "Challenge Setter".  ছবির তালিকা   ছবি  সাল   ভূমিকা  মন্তব্য ডিজাস্টার মুভি  ২০০৮  নৃত্যশিল্পী  হান্না মন্টানা : দ্য মুভি  ২০০৯  ব্রিং ইট অন : ফাইট টু দ্য ফিনিস  ২০০৯  এলভিন এন্ড দ্য চিপমাঙ্কস  ২০১১  কুকি এবিসিডি : এনিবডি কেন ডান্স  ২০১৩  রিয়া   ডিটেক্টিভ ব্যুমকেশ বকশী  ২০১৫  স্বয়ং নিজে "ক্যালকাটা কিসে নেচেছেন এবং বাচ কে বকশী গানটিতে কোরিওগ্রাফ করেছেন।" ওয়েলকাম টু করাচী  ২০১৫  সাজিয়া   এবিসিডি ২  ২০১৫  অলিভ  ওয়েলকাম ব্যাক  ২০১৫  স্বয়ং নিজে  "২০ ২০" গানটিতে বিশেষ ভূমিকা আম্বারসারিয়া  ২০১৬  মানপ্রীত কর    টেলিভিশনে অভিনয়ের তালিকা   টেলিভিশন  সাল   ভূমিকা  মন্তব্য সো ইউ থিঙ্ক ইউ ক্যান ডান্স ৩  ২০০৫  প্রতিযোগী   ঘোস্ট হুইস্পারার  ২০০৫  জুলিয়া   গ্লী  ২০০৯২০১০  নর্তকী   সি এস আই : ক্রাইম সিন ইনভেস্টিগেশন  ২০১০  সুজেন  পর্ব : "ওয়াইল্ড লাইফ" ঝলক দিখলাজা ৬  ২০১৩  প্রতিযোগী   বিগ বস ৭  ২০১৩  স্বয়ং নিজে  মেহমানের ভূমিকায় কমেডি নাইটস উইথ কপিল  ২০১৪  স্বয়ং নিজে  মেহমানের ভূমিকায় ঝলক দিখলাজা ৭  ২০১৪  স্বয়ং নিজে   মেহমানের ভূমিকায় কমেডি ক্লাসেস  ২০১৫  স্বয়ং নিজে  মেহমানের ভূমিকায় ঝলক দিখলাজা ৮ || ২০১৫ || স্বয়ং নিজে || বিচারক  |- | কমেডি নাইটস লাইভ''  ২০১৬  স্বয়ং নিজে  মেহমানের ভূমিকায়  তথ্যসূত্র  বিষয়শ্রেণী:ঝলক দিখলা যা বিষয়শ্রেণী:মার্কিন নারী নৃত্যশিল্পী বিষয়শ্রেণী:২১শ শতাব্দীর মার্কিন নারী বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ভারতে মার্কিন প্রবাসী অভিনেত্রী
thumb|ভুবনেশ্বর শিব মন্দির,পুঠিয়া মন্দির চত্বর, রাজশাহী, বাংলাদেশ  পঞ্চরত্ন (অর্থ পাঁচটি রত্ন) একপ্রকারের মন্দির স্থাপত্যরীতি। এই রীতিটি সপ্তদশ শতক ও তৎপরবর্তীকালে বাংলা অঞ্চলে মন্দির নির্মাণে বহুলভাবে ব্যবহৃত হয়। যশোর, রাজশাহীর পুঠিয়া, দিনাজপুর, খুলনা প্রভৃতি অঞ্চলে এই রীতির মন্দির দেখা যায়। http://bn.banglapedia.org/index.php?title=%E0%A6%AE%E0%A6%A8%E0%A7%8D%E0%A6%A6%E0%A6%BF%E0%A6%B0_%E0%A6%B8%E0%A7%8D%E0%A6%A5%E0%A6%BE%E0%A6%AA%E0%A6%A4%E0%A7%8D%E0%A6%AF  গঠনশৈলী এই রীতির মন্দিরের ছাদে পাঁচটি চূড়া বা কুটিরসদৃশ কাঠামো দেখা যায়। চারটি কোণে চারটি চূড়া সমান উচ্চতায় থাকে, পঞ্চম চূড়াটি কেন্দ্রে এবং অন্যান্য চূড়ার চেয়ে উঁচু হয়। সম্ভবত উত্তর ভারতের পঞ্চায়তন স্থাপত্যরীতি থেকে বাংলা পঞ্চরত্ন মন্দির উদ্ভূত হয়েছে, যেখানে মূল মন্দিরের চারকোণে চারটি অপেক্ষাকৃত ক্ষুদ্র মন্দির থাকে।  পঞ্চরত্ন মন্দির  {[বড় শিব মন্দির]}  {[পঞ্চরত্ন গোবিন্দ মন্দির]}  {[মল্লেশ্বর মন্দির]}, {[চন্দ্রকোণা]}  আরও দেখুন  একরত্ন  নবরত্ন (স্থাপত্য)  তথ্যসূত্র  বহিঃসংযোগ   বিষয়শ্রেণী:বাংলার মন্দির স্থাপত্য বিষয়শ্রেণী:হিন্দু মন্দির স্থাপত্য বিষয়শ্রেণী:পঞ্চরত্ন স্থাপত্য
কিরণ জুনেজা অথবা কিরণ জোনেজা হলেন একজন অভিজ্ঞ ভারতীয় অভিনেত্রী। তিনি সাধারণত হিন্দি চলচ্চিত্রে কাজ করে থাকেন। তিনি বিখ্যাত চলচ্চিত্র নির্মাতা রমেশ সিপ্পি এর দ্বিতীয়তম স্ত্রী। তিনি ভারতের নয়া দিল্লির পাঞ্জাবি বাগ এলাকা থেকে এসেছেন এবং তার পিতা একজন ডাক্তার ছিলেন।   টেলিভিশন কর্মজীবন  কিরণ ১৯৭০ দশকের প্রাথমিক দিকে ওয়েস্টন টিভিতে মডেলিং এর মাধ্যমে তার কর্মজীবন শুরু করেন। পরবর্তীতে তিনি ১৯৮৭ সালে "পথ ব্রেকিং" টেলিভিশন ধারাবাহিকে কাজ করেন; যেখানে তিনি বিরাওয়ালী চরিত্রে অভিনয় করেন। এছাড়াও তিনি জি টিভি এর জনপ্রিয় টেলিভিশন অনুষ্ঠান "সিন্দুর" এ অভিনয় করেন।   চলচ্চিত্র কর্মজীবন  তার বলিউডের প্রথম চলচ্চিত্র ছিল ১৯৮৭ সালের মুজলিম; যেখানে তিনি জিতেন্দ্র এর বোনের চরিত্রে অভিনয় করেন।   চলচ্চিত্রের তালিকা   সাহি ধান্ধে গালাত বান্দে (২০১১)  বদমাশ কোম্পানী (২০১০)  চাদনী চক টু চায়না (২০০৯) .... মিসেস কোহুং  ফ্যাশন (২০০৮) .... মিসেস মধুর  জাব উই মেট (২০০৭) .... মিসেস ধিলন/গীতের মাতা  ম্যারিগোল্ড (২০০৭) .... মিসেস রাজপুত  খোসলা কা ঘোসলঅ (২০০৬) .... মিসেস সুধা খোসলা  ক্রিস (২০০৬) .... প্রিয়ার মাতা  বান্টি অর বাবলি (২০০৫) .... বিম্মির মাতা  জামানা দিওয়ানা (১৯৯৫) .... শালিনি শ্রিবাস্তব  মহাভারত (টেলিভিশন ধারাবাহিক) (১৯৮৮) .... গঙ্গা  মুজলিম (১৯৮৮) .... বিজয়ের বোন  বুনিয়াদ (১৯৮৭) .... বিরাওয়ালী  তথ্যসূত্র   বহিঃসংযোগ     কিরণ জুনেজার ফটো গ্যালারী  বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:নয়াদিল্লির অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:সিন্ধি ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৬৪-এ জন্ম
thumb|200px|কান্তনগর মন্দির, দিনাজপুর, বাংলাদেশ, ১৮৭১ খ্রিস্টাব্দের ছবিতে নয়টি রত্নের সাতটি দৃশ্যমান রয়েছে,একটি ভূমিকম্পে বিখ্যাত এই নবরত্ন মন্দিরের রত্নসমূহ বিলীন হয়ে যায় নবরত্ন (, অর্থ "নয়টি রত্ন") একপ্রকারের মন্দির স্থাপত্যশৈলী। এরকম মন্দিরে দুটি ধাপ থাকে; প্রতি ধাপের চতুষ্কোণে চারটি করে আটটি আর কেন্দ্রে একটি করে মোট নয়টি চূড়া বা রত্ন নির্মাণ করা হয়। অষ্টাদশ শতকে বাংলা অঞ্চলে এ রীতির মন্দির স্থাপত্যের উদ্ভব ঘটে। নবরত্ন ধারাটি মূলত পঞ্চরত্ন ধারার সম্প্রসারিত রূপ যেখানে পাঁচটি (চারকোণে চারটি ও কেন্দ্রে একটি) চূড়া বা রত্ন থাকে।  নবরত্ন মন্দির এই রীতির মন্দির অনেক দেখা যায়। কয়েকটি বিখ্যাত নবরত্ন মন্দির হল:  কান্তনগর মন্দির, দিনাজপুর  হাতিকুমরুল মন্দির, সিরাজগঞ্জ  ধামারেলী মন্দির, খুলনা  মহানাদ কালীবাড়ি,হুগলী,১৮৩০ ইং  দক্ষিণেশ্বর মন্দির,কোলকাতা।  আরও দেখুন  একরত্ন  পঞ্চরত্ন (স্থাপত্য)  তথ্যসূত্র  বিষয়শ্রেণী:হিন্দু মন্দির বিষয়শ্রেণী:বাংলা স্থাপত্য বিষয়শ্রেণী:ভারতীয় স্থাপত্য
সোকোল্লুজাদা লালা মেহমেদ পাশা (মৃত্যু ২১ জুন ১৬০৬) ছিলেন সার্বিয়ান বংশোদ্ভূত একজন উসমানীয় রাষ্ট্রনায়ক। তিনি হয়তো সোকোল্লু মেহমেদ পাশার চাচাতো ভাই ছিলেন এবং একজন রাজকীয় রাজপুত্রের গৃহশিক্ষক (লালা) হিসেবে কাজ করেছেন। তিনি ১৬০৪ থেকে ১৬০৬ সাল পর্যন্ত উজিরে আজম ছিলেন।İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish)   আরো দেখুন    উসমানীয় উজিরে আজমদের তালিকা   তথ্যসূত্র   বিষয়শ্রেণী:১৬০৬-এ মৃত্যু বিষয়শ্রেণী:বসনিয়া ও হার্জেগোভিনার মুসলিম বিষয়শ্রেণী:১৭শ শতাব্দীর উসমানীয় সাম্রাজ্যের উজিরে আজম বিষয়শ্রেণী:১৬শ শতাব্দীর উসমানীয় সাম্রাজ্যের উজিরে আজম
ইমরান জানাত একজন আফগান ক্রিকেটার। ২৭ জানুয়ারি, ২০১৭ সালে,জিম্বাবুয়ে এ দলের বিপক্ষে আফগানিস্তান এ দলের সদস্যরূপে লিস্ট এ ক্রিকেটে অভিষেক ঘটে তার। তিনি ১৬ সেপ্টেম্বর ২০১৭ সালে ২০১৭ শাপাগিজা ক্রিকেট লীগে কাবুল ঈগলসের হয়ে টি-টোয়েন্টি ক্রিকেটে আত্মপ্রকাশ ঘটে। ২০ অক্টোবর ২০১৭ সালে ২০১৭-১৮ আহমদ শাহ আবদালি ৪-দিনের প্রতিযোগিতায় বন্দ-ই-আমির অঞ্চলের হয়ে প্রথম-শ্রেণীর ক্রিকেটে অভিষেক ঘটে।  ২০১৮ সালে,জানাত আহমদ শাহ আবদালি ৪ দিনের প্রতিযোগিতায় আট ম্যাচে ৬৫১ রান করে কাবুল অঞ্চলের শীর্ষস্থানীয় রান সংগ্রহকারী ছিলেন।  ২০১৮ সালের সেপ্টেম্বরে, আফগানিস্তান প্রিমিয়ার লীগ টুর্নামেন্টের প্রথম সংস্করণে তাকে নানগারহার স্কোয়াডে অন্তর্ভুক্ত করা হয়েছিল।  তথ্যসূত্র    বহিঃসংযোগ      বিষয়শ্রেণী:বন্দ-ই-আমির ড্রাগন্সের ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:আফগান ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ওবলিস্কো ক্যাপিটালে একটি মেগাটল ভবন যা বর্তমানে মিশরের নিউ অ্যাডমিনিস্ট্রেটিভ ক্যাপিটাল-এ নির্মাণের জন্য অনুমোদিত। এটি ইজিপ্ট ভিশন ২০৩০-এর অংশ হিসাবে ২০১৮ সালে ঘোষণা করা হয় এবং বুর্জ খলিফা-এর উচ্চতাকে ছাড়িয়ে যাওয়ার লক্ষ্যে ১০০০ মিটার উচ্চতাসম্পন্ন এ ভবন নির্মাণ করার পরিকল্পনা করা হয়েছে।   অবস্থান  ওবলিসকো ক্যাপিটালে মিশরের নতুন প্রশাসনিক রাজধানীর কেন্দ্রীয় ব্যবসায়িক জেলায় কৌশলগতভাবে অবস্থিত, যা এলাকার আকাশরেখাকে উল্লেখযোগ্যভাবে উন্নত করেছে এবং অঞ্চলটির জন্য একটি প্রতীকী স্থাপনা হিসেবে কাজ করছে।  ভবনের সম্মুখভাগ মিশরীয় শাপলার নকশা দ্বারা প্রভাবিত, যা প্রাচীন মিশরীয় সংস্কৃতির একটি গুরুত্বপূর্ণ প্রতীক। এটি হাজার বছর ধরে নীল নদের পাশে প্রস্ফুটিত হয়। এই নকশার উপাদানটি প্রকল্পের ঐতিহাসিক ভিত্তির প্রতি শ্রদ্ধা নিবেদন করে এবং একইসাথে সমসাময়িক স্থাপত্য উদ্ভাবনগুলিকে গ্রহণ করেছে। পরিকল্পিত বৈশিষ্ট্যগুলোর মধ্যে সবুজ টেরেস এবং সাম্প্রদায়িক স্থান অন্তর্ভুক্ত রয়েছে, যা পরিবেশগত স্থায়িত্ব এবং কমিউনিটি সংহতিকে উন্নীত করে।   তথ্যসূত্র   বিষয়শ্রেণী:প্রস্তাবিত ভবন ও স্থাপনা